**Սերխի Սամպեր Մոնտանյա** (իսպ.՝ Sergi Samper Montaña, հունվարի 20, 1995(1995-01-20), Բարսելոնա, Իսպանիա), իսպանացի ֆուտբոլիստ, Բարսելոնա Բ-ի հենակետային կիսապաշտպան։

Ակումբային կարիերա
------------------

Մանուկ հասակում Սերխին իր ավագ եղբոր օրինակով զբաղվել է թենիսով, բայց վեց տարեկանում սկսել է զբաղվել ֆուտբոլով։ Տղայի պապիկը, հասկանալով որ ֆուտբոլը տղայի արյան մեջ է, նրան տանում է «Բարսելոնայի» մանկական դպրոց։ Սերխին անցել է կատալոնցիների ակումբի մանակական, պատանեկան, երիտասարդական մասնաճյուղերը և դրանցում միշտ եղել է կարևոր խաղացող։ 2013 թվականին Սերխին հասել է «Բարսելոնայի» պահեստայինների աստիճանի՝ «Բարսելոնա Բ» և դարձել թիմի հիմնական կազմի կարևոր խաղացողներից մեկը։ 2014 թվականին «Բարսելոնայի» գլխավոր մարզիչ Լուիս Էնրիկեն ուշադրություն դարձրեց երիտասարդ սանի վրա և ընդգրկեց թիմի կազմում՝ մասնակցելու Չեմպիոնների Լիգայի մրցաշարին։ Նրա դեբյուտը կայացել է սեպտեմբերի 17-ին կիպրոսյան «ԱՊՕԷԼ» ակումբի հետ տնային խաղում (1:0)։ Սամպերը դաշտ դուրս եկավ առաջին րոպեներից և մասնակցեց ամբողջ խաղին։ Հոկտեմբերի 21-ին նա ընդգրկվեց թիմի հայտացուցակում՝ մասնակցելու Չեմպիոնների Լիգայի շրջանակներում անցկացվող «Այաքսի» դեմ խաղին, բայց ամբողջ խաղն անցկացրեց պահեստայինների նստարանին։

Հոկտեմբերի 4-ին նա խաղաց ամբողջ 90 րոպեն Իսպանիայի գավաթի արտագնա խաղում ընդդեմ «Ուեսկիի» (0:4)։ Դրանից հետո Սամպերը թիմի կազմում մասնակցեց երկու հանդիպման՝ «Ուեսկիի» դեմ պատասխան խաղին (8:1) և «Էլչեի» դեմ խաղին (5:0)։

Ակումբային վիճակագրություն
--------------------------

*2015 թվականի հունիսի 6*-ի դրությամբ

| Ակումբ | Մրցաշրջան | Լիգա | Գավաթ | Եվրագավաթներ | Այլ | Ընդամենը |
| --- | --- | --- | --- | --- | --- | --- |
| Խաղեր | Գոլեր | Խաղեր | Գոլեր | Խաղեր | Գոլեր | Խաղեր | Գոլեր | Խաղեր | Գոլեր |
| Բարսելոնա Բ |
| 2013/14 | 40 | 0 | — | 40 | 0 |
| 2014/15 | 34 | 0 | — | 34 | 0 |
| Ընդամենը | 74 | 0 | — | 74 | 0 |
| Բարսելոնա | 2014/15 | 0 | 0 | 3 | 0 | 1 | 0 | — | 4 | 0 |
| Ընդամենը | 0 | 0 | 3 | 0 | 1 | 0 | — | 4 | 0 |
| Ընդամենը կարիերայի ընթացքում | 74 | 0 | 3 | 0 | 1 | 0 | — | 78 | 0 |

Կարիերան հավաքականում
---------------------

Սերխին հանդես է եկել Իսպանիայի պատանեկան հավաքականներում՝ սահուն անցնելով մի կատեգորիայից մյուսին։

Խաղաոճ
------

Սամպերի խաղաոճը հաճախ համեմատում են Չավիի ոճի հետ։ Միանգամից աչքի է ընկնում նրա տակտիկական ինտելեկտը, ֆուտբոլից հասկանալը, ունակությունը հասկանալու խաղի էությունը, փոխանցումներն ու շարժումները, առաջնորդի որակները։ Ճնշման տակ գնդակն ընդունելիս խելացի և վստահ է։ Գրեթե միշտ գնդակին իդեալական է տնօրինում, լավ է գտնում դիրքավորումը, վարում է խաղը և միշտ հուշում է իր գործընկերներին, թե ուր փոխանցել և ուր վազել։ Կատարում է հրաշալի փոխանցումներ։

Անձնական կյանք
--------------

Սերխիի ավագ եղբայրը՝ Ժորդին, պրոֆեսիոնալ թենիսիստ է։

Նվաճումներ
----------

### Թիմային

* Ֆուտբոլի Իսպանիայի առաջնություն - 2014/15
* Իսպանիայի գավաթակիր **(2)** - 2014/15, 2015/16
* Չեմպիոների Լիգայի հաղթող - 2014/15
* **Ընդհանուր՝ 4 տիտղոս**

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  As (իսպ.) — Madrid: Grupo Prisa, 1967. — ISSN 1888-6671
3. 1 2  «Սերխի Սամպեր». Արխիվացված է օրիգինալից 2014 թ․ հոկտեմբերի 30-ին. Վերցված է 2016 թ․ օգոստոսի 16-ին.
4. ↑  Match Report
5. ↑  Սերխի Սամպերի էջը soccerway.com կայքում (անգլ.)
6. ↑  «Sergi Samper: Un Guardiola adaptado a los tiempos modernos» [Sergi Samper: A Guardiola adapted to modern times] (Spanish). sport.es. 2014 թ․ հունիսի 26. Վերցված է 2014 թ․ հունիսի 26-ին.`{{cite web}}`: CS1 սպաս․ չճանաչված լեզու (link)

Արտաքին հղումներ
----------------

* Պրոֆիլը *transfermarkt.com* կայքում(անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Սերխի Սամպեր» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AS.com · BDFutbol · FootballDatabase.eu · J.League (խաղացող) · L’Équipe · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) · ՈւԵՖԱ · ՖԻՖԱ |

 |